一、描写庭院的诗词
朝归书寄元八 【唐】白居易 进入阁前拜,退就廊下餐。
归来昭国里,人卧马歇鞍。却睡至日午,起坐心浩然。
况当好时节,雨后清和天。柿树绿阴合,王家庭院宽。
瓶中户县酒,墙上终南山。独眠仍独坐,开衿当风前。
禅僧与诗客,次第来相看。要语连夜语,须眠终日眠。
除非奉朝谒,此外无别牵。年长身且健,官贫心甚安。
幸无急病痛,不至苦饥寒。自此聊以适,外缘不能干。
唯应静者信,难为动者言。台中元侍御,早晚作郎官。
未作郎官际,无人相伴闲。玩新庭树因咏所怀 【唐】白居易 霭霭四月初,新树叶成阴。
动摇风景丽,盖覆庭院深。下有无事人,竟日此幽寻。
岂惟玩时物,亦可开烦襟。时与道人语,或听诗客吟。
度春足芳色,入夜多鸣禽。偶得幽闲境,遂忘尘俗心。
始知真隐者,不必在山林。春六十韵 【唐】元稹 。
启齿呈编贝,弹丝动削葱。醉圆双媚靥,波溢两明瞳。
但赏欢无极,那知恨亦充。洞房闲窈窕,庭院独葱茏。
浪淘沙 【唐】李煜 往事只堪哀,对景难排。秋风庭院藓侵阶。
一任珠帘闲不卷,终日谁来?金锁已沉埋,壮气蒿莱。晚凉天净月华开。
相得玉楼瑶殿影,空照秦淮。虞美人 【宋】苏轼 深深庭院清明过,桃李初红破。
柳丝搭在玉阑干,帘外潇潇微雨、做轻寒。晚晴台榭增明媚,已拼花前醉。
更阑人静月侵廊,独自行来行去、好思量。